Anders Gärderud

Sven Anders Gärderud () er ein svensk tidlegare friidrettsutøvar, orienteringsløpar og idrettsleiar. Han vart olympisk meister i 3 000 meter hinder ved dei olympiske sommarleikane 1976 i Montreal. I nasjonale tevlingar vann han medaljar også på 800 meter, 1500 meter og 10 000 meter på 1960- og 1970-talet.

 Biografi 
Friidrett
Gärderuds første store prestasjon kom i Roma 11. september 1968. Han forbetra då den svenske 800-meter-rekorden, sett av Dan Waern sju år tidlegare, med tre tidels sekund til 1.47,2. Denne rekorden stod i seks år. Gärderud deltok i 800 meter og 1500 meter under sommar-OL 1968 i Mexico by, men kom ikkje vidare til semifinale.

Frå 1970-talet konsentrerte Gärderud seg meir om hinderløp. Han deltok i 3000 meter hinder i sommar-OL 1972 i München, men sleit med forkjøling, og kom heller ikkje denne gongen lengre enn til forsøksheata. Berre ei veke seinare sette han ny verdsrekord på distansen med tida 8.20,8 på olympiastadion i Helsinki.

Under EM i friidrett 1974 i Roma vann Gärderud sølv på 3000 meter hinder. Han tapte spurten mot europameisteren Bronislaw Malinowski, 8.15,0 mot 8.15,4. I 1975 forbetra han sin eigen verdsrekord to gonger. Fyrste gongen var på Bislett stadion med tida 8.10,4, seks dagar seinare sprang han inn på 8.09,7 i Stockholm.

Finalen i 3000 meter hinderløp under sommar-OL 1976 i Montreal har vorte ein klassikar i Sverige. Frank Baumgartl frå Aust-Tyskland er i leiinga, med Gärderud tett bakom. Når dei kjem fram til siste hinderet, ramlar Baumgartl slik at Gärderud fritt spring inn til ny verdsrekord på 8.08,02. Gullmedaljen var Sveriges første friidrettsgull i OL på 24 år. For prestasjonen vart han tildelt Svenska Dagbladets gullmedalje.

Svenske rekordar på 3 000 meter hinder
mini|høgre|Anders Gärderud i 1976
 Tid Stad Løpar Dato 8.28.4  Anders Gärderud  Helsinki  13.8.1971 8.24,6  Anders Gärderud  Helsinki  8.6.1972 8.23,6  Anders Gärderud  Stockholm  27.6.1972 8.23,4  Anders Gärderud  Helsinki  20.8.1972 8.20,8  Anders Gärderud  Helsinki  14.9.1972 8.18,4  Anders Gärderud  Stockholm  3.7.1973 8.15,2  Anders Gärderud  Stockholm  2.7.1974 8.14.,2  Anders Gärderud  Helsinki  1.8.1974 8.10,4  Anders Gärderud Oslo  25.6.1975 8.09,7  Anders Gärderud Stockholm  1.7.1975 8.08,0  Anders Gärderud  Montreal  28.7.1976 8.05,7  Mustafa Mohamed  Heusden-Zolder  28.7.2007

Svenske rekordar på 5 000 meter
 Tid Stad Løpar Dato 13.35,8  Anders Gärderud  Stockholm  26.7.1972 13.34,6  Bengt Nåjde  Stockholm  25.7.1973 13.32,8  Anders Gärderud  Stockholm  26.7.1973 13.25,2  Anders Gärderud  Göteborg  13.8.1974 13.25,0  Anders Gärderud Göteborg  12.8.1975 13.17,5  Anders Gärderud  Stockholm  5.7.1976 13.01,7   Anders Almgren  Brussel  2.9.2022

Orientering
Gärderud dreiv også med orientering. Hans fremste prestasjon i orientering var eit SM-gull i stafett med Mälarhöjdens IK i 1977.

I si tid som aktiv idrettsutøvar representerte Gärderud både IFK Lidingö, Enebybergs IF og Mälarhöjdens IK.

Idrettsleiar
På 1990-talet var Gärderud landslagssjef for det svenske friidretts-landslaget. Seinare var han landslagssjef for det norske orienteringslandslaget. Han er busett på Lidingö i Stockholm og kommenterer friidrett og orientering for Sveriges Television.

I 1990 var Gärderud ein av ni idrettsutøvarar som fekk Bislett-medaljen for historiske bragder på Bislett stadion.

 Kjelder 

Denne artikkelen bygger på «Anders Gärderud» frå ,  den 12. september 2012.  

Denne artikkelen bygger på «Anders Gärderud» frå ,  den 12. september 2012.  


Kategori:Svenske langdistanseløparar
Kategori:Svenske orienteringsløparar
Kategori:Svenske mellomdistanseløparar
Kategori:Olympiske meistrar for Sverige
Kategori:Svenske deltakarar under sommar-OL 1968
Kategori:Friidrettsutøvarar under sommar-OL 1968
Kategori:Svenske deltakarar under sommar-OL 1972
Kategori:Friidrettsutøvarar under sommar-OL 1972
Kategori:Medaljevinnarar under sommar-OL 1976
Kategori:Svenske deltakarar under sommar-OL 1976
Kategori:Friidrettsutøvarar under sommar-OL 1976
Kategori:Vinnarar av Bislett-medaljen